
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 4 
                                                             din 12 ianuarie 2021
privind acordul Consiliului local al Municipiului Sighişoara de schimbare temporară, începând cu data de 15 ianuarie 2021, pe perioada desfăşurării campaniilor de vaccinare a populaţiei împotriva COVID – 19, a destinaţiei sălii de sport aflată în administrarea Şcolii Gimnaziale Zaharia Boiu, în structură medicală – centru de vaccinare

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 345/08.01.2021 şi la Consiliul Local Sighișoara cu nr. 350/08.01.2021, de referatul de aprobare, înregistrat cu nr. 346/08.01.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Guvernului nr. 1031/2020 privind aprobarea Strategiei de vaccinare împotriva COVID-19 în România, cu modificările și completările ulterioare;

Luând în considerare faptul că, autorităţilor publice locale le revine obligaţia de a duce la îndeplinire măsurile specifice domeniului lor de activitate prevăzute în strategia antemenționată;

Ținând cont de prevederile Ordinului nr. 2171/181/M.223/4390/2020 emis de Ministerul Sănătăţii, Ministerul Afacerilor Interne, Ministerul Apărării Naţionale şi Ministerul Lucrărilor Publice, Dezvoltării şi Administraţiei, pentru stabilirea Normelor privind autorizarea, organizarea şi funcţionarea centrelor de vaccinare împotriva COVID-19;

Ținând seama de prevederile legislaţiei mai sus indicate, potrivit cărora se impune înfiinţarea şi în municipiul Sighişoara a unui centru de vaccinare împotriva COVID-19;

Având în vedere că a fost identificată ca şi locaţie Sala de sport care se află în domeniul public al municipiului Sighișora, constituind proprietatea acestuia și în administrarea Şcolii Gimnaziale Zaharia Boiu, situată în municipiul Sighişoara, str. Crizantemelor nr. 20 și care are în prezent destinaţia de sală de sport, sens în care, se impune schimbarea temporară a destinaţiei acesteia, în structură medicală – centru de vaccinare, pentru respectarea obligaţiei ce revine autorităţilor publice locale de a duce la îndeplinire măsurile specifice domeniului lor de activitate prevăzute în strategia antemenționată;

Văzând și adresa Şcolii Gimnaziale Zaharia Boiu, cu nr. 40/08.01.2021, prin care, urmare și a recomandării I.S.J. Mureș, se exprimă acordul și punerea la dispoziție a Sălii de sport a Şcolii Gimnaziale Zaharia Boiu pentru amenajarea unui centru de vaccinare împotriva COVID-19;
Având în vedere Raportul de specialitate al Compartimentului Spațiu locativ, înregistrat cu nr. 347/08.01.2021, prin care se propune schimbarea temporară, începând cu data de 15 ianuarie 2021, pe perioada desfăşurării campaniilor de vaccinare a populaţiei împotriva COVID – 19, a destinaţiei sălii de sport aflată în administrarea Şcolii Gimnaziale Zaharia Boiu, în structură medicală – centru de vaccinare;

Având în vedere amendamentul formulat în plenul şedinţei extraordinare a Consiliului Local Sighişoara de către inițiatorul proiectului, Primarul Municipiului Sighișoara, domnul Ioan - Iulian Sîrbu, amendament însuşit şi votat de către toți membrii Consiliului Local Sighişoara;
Având în vedere avizele favorabile ale tuturor comisiilor pe domenii de specialitate;    
În temeiul art. 129 alin. (1), alin. (2) lit. ,,c”, lit. ,,d”, alin. (7) lit. ,,c” și lit. ,,s”, alin. (14), art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, 
H O T Ă R Ă Ş T E:
Art. 1. Consiliul local al Municipiului Sighişoara îşi exprimă acordul cu privire la schimbarea temporară, începând cu data de 15 ianuarie 2021, pe perioada desfăşurării campaniilor de vaccinare a populaţiei împotriva COVID – 19 și până la 31.12.2021, cu posibilități de prelungire și cu respectarea legislației în vigoare, a destinaţiei sălii de sport aflată în administrarea Şcolii Gimnaziale Zaharia Boiu, în structură medicală – centru de vaccinare.

Art. 2. Structura medicală – Centru de vaccinare va funcţiona în subordinea nucleului local de coordonare, constituit conform prevederilor cap. I pct. 1 lit. c) din Ordinul nr. 2171/181/M.223/4390/2020 emis de Ministerul Sănătăţii, Ministerul Afacerilor Interne, Ministerul Apărării Naţionale şi Ministerul Lucrărilor Publice, Dezvoltării şi Administraţiei, pentru stabilirea Normelor privind autorizarea, organizarea şi funcţionarea centrelor de vaccinare împotriva COVID-19, iar cheltuielile de funcţionare ale acestuia vor fi suportate de către Municipiul Sighişoara din bugetul local.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Compartimentul Spaţiu locativ – Direcția Administrarea Patrimoniului, Compartimentul Protecţie Civilă, Protecţia Muncii, Biroul Buget, Contabilitate, Salarizare – Direcția Economică din cadrul Municipiului Sighişoara și Şcoala Gimnazială Zaharia Boiu.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

              Gall Ernő
                                                Contrasemnează pentru legalitate
                                      SECRETARUL GENERAL al municipiului,

                                                 Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;
  1 ex. Secretar General;

  1 ex. Direcţia Generală Arhitect Șef;
  2 ex. Direcţia Administrarea Patrimoniului;
  2 ex. Compartimentul Spațiu locativ;
  1 ex. Biroul Buget, Contabilitate, Salarizare – Direcția Economică;

  1 ex. Compartimentul Protecție Civilă, Protecția Muncii;
  1 ex. Şcoala Gimnazială Zaharia Boiu.
14 ex.

B.A. 

